[ca] El present treball final de màster estudia l'impacte de les variacions tèrmiques en els carrils ferroviaris, un desafiament crític per a la seguretat i durabilitat d'aquestes infraestructures. Al llarg de l'estudi, s'analitza com les variacions de temperatura, que, possiblement a causa del canvi climàtic, són cada cop més extremes, afecten l'estabilitat dels carrils, generant tensions internes que deriven en deformacions, fatiga i possibles fallades estructurals, entre altres defectes. Per posar en context aquesta problemàtica, s'han revisat els components clau del sistema ferroviari que són els principals afectats per les variacions tèrmiques, com són la infraestructura i la superestructura. Així mateix, s'ha estudiat breument la normativa vigent. A més, s'han analitzat diversos estudis científics on es detallen els efectes tèrmics en els carrils. Entre les problemàtiques que es detallen en aquests estudis, destaquen la dilatació i contracció de l'acer, el debilitament dels ancoratges i l'acumulació de gel, especialment en regions amb àmplies fluctuacions de temperatura. A partir d'aquesta base, es van proposar solucions específiques per a cada problemàtica, seleccionant-ne quatre per avaluar-les dins de la línia RL2 dels Ferrocarrils de la Generalitat de Catalunya. Aquestes inclouen: la instal·lació de coixinets de cautxú, la instal·lació de geotèxtil sota el balast, el recobriment del carril ferroviari amb pintura tèrmica especialitzada i el monitoratge del tram de línia. Després d'una avaluació tècnica, econòmica i ambiental, la solució més adequada va resultar ser l'ús de coixinets reforçats amb cautxú, pel seu cost moderat, durabilitat i facilitat d'instal·lació.

[en] The aim of this master's thesis is to study the impact of thermal variations on railway tracks, a critical challenge for the safety and durability of these infrastructures. Throughout the study, it is analyzed how temperature variations, which are increasingly extreme possibly due to climate change, affect the stability of the tracks, generating internal tensions that result in deformations, fatigue, and potential structural failures, among others. To contextualize this issue, the key components of the railway system most affected by thermal variations, such as infrastructure and superstructure, are reviewed. Additionally, the current regulations are briefly studied. Furthermore, several scientific studies are analyzed, detailing the thermal effects on the tracks. Among the issues highlighted in the former studies are the expansion and contraction of steel, the weakening of fastenings, and the accumulation of ice, especially in regions with significant temperature fluctuations. Based on this foundation, specific solutions for each issue were proposed, from which four were selected for evaluation within the RL2 line of the Ferrocarrils de la Generalitat de Catalunya. These include the installation of rubber pads, the installation of geotextile beneath the ballast, covering the railway track with specialized thermal paint, and monitoring the track segment. After a technical, economic, and environmental assessment, the most suitable solution was found to be the use of reinforced rubber pads, due to their moderate cost, durability, and ease of installation.